กฎกระทรวงกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่เขตลาดกระบัง เขตประเวศ กรุงเทพมหานครและอำเภอบางพลี กิ่งอำเภอบางเสาธง อำเภอบางพลีจังหวัดสมุทรปราการพ.ศ.๒๕๔๗[๑] อาศัยอำนาจตามความในมาตรา๕ (๓) แห่งพระราชบัญญัติควบคุมอาคารพ.ศ. ๒๕๒๒ และมาตรา ๘ (๑๐)แห่งพระราชบัญญัติควบคุมอาคาร พ.ศ.๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่๓) พ.ศ. ๒๕๔๓อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงมหาดไทยโดยคำแนะนำของคณะกรรมการควบคุมอาคารออกกฎกระทรวงไว้ดังต่อไปนี้ข้อ ๑ ในกฎกระทรวงนี้บริเวณที่ ๑ หมายความว่าพื้นที่ในบริเวณที่วัดจากแนวเขตที่ดินสนามบินสุวรรณภูมิออกไปโดยด้านเหนือจดเส้นขนานระยะ ๓๐๐ เมตร กับเขตถนนอ่อนนุช ลาดกระบังฟากเหนือ ด้านตะวันออก จดเส้นขนานระยะ ๓๐๐ เมตร กับแนวเขตที่ดินสนามบินสุวรรณภูมิฟากตะวันออก ด้านใต้จดเส้นขนานระยะ ๓๐๐ เมตร กับแนวเขตที่ดินสนามบินสุวรรณภูมิฟากใต้ ด้านตะวันตกจดเส้นขนานระยะ ๓๐๐ เมตร กับเขตทางหลวงแผ่นดินหมายเลข ๓๒๕๖ (ถนนกิ่งแก้ว)ฟากตะวันตกบริเวณที่ ๒ หมายความว่าพื้นที่ในบริเวณที่วัดจากบริเวณที่ ๑ ออกไป โดยด้านเหนือจดเส้นขนานระยะ ๓๐๐ เมตรกับเขตถนนกรุงเทพ ชลบุรี สายใหม่ ฟากเหนือด้านตะวันออก ด้านใต้ และด้านตะวันตก จดเส้นขนานระยะ ๗๐๐ เมตร กับแนวเขตบริเวณที่๑บริเวณที่ ๓ หมายความว่าพื้นที่ในบริเวณที่วัดจากบริเวณที่ ๒ ออกไป โดยด้านเหนือ จดเส้นขนานระยะ ๑,๕๐๐เมตร กับเขตถนนกรุงเทพ ชลบุรี สายใหม่ ฟากเหนือด้านตะวันออก จดเส้นตรงที่ต่อจากจุดตัดของแนวเขตบริเวณที่ ๓ด้านเหนือกับทางรถไฟสายตะวันออกไปทางทิศใต้จนบรรจบกับจุดซึ่งอยู่ห่างจากถนนวัดศรีวารีน้อย อ่อนนุช บรรจบกับทางหลวงแผ่นดินหมายเลข ๓๔ (ถนนบางนา- ตราด) ไปทางทิศตะวันออก เป็นระยะ ๓๐๐ เมตรด้านใต้จดเส้นขนานระยะ ๓๐๐ เมตร กับเขตทางหลวงแผ่นดินหมายเลข ๓๔ (ถนนบางนา- ตราด) ฟากใต้ ด้านตะวันตกจดเส้นขนานระยะ ๓๐๐ เมตรกับเขตถนนวงแหวนรอบนอก (ด้านตะวันออก) ฟากตะวันตก ทั้งนี้ ตามแผนที่ท้ายกฎกระทรวงนี้ทั้งนี้ ตามแผนที่ท้ายกฎกระทรวงนี้ข้อ ๒ ให้กำหนดพื้นที่บางส่วนในท้องที่เขตลาดกระบังเขตประเวศ กรุงเทพมหานคร และอำเภอบางพลี กิ่งอำเภอบางเสาธง อำเภอบางพลีจังหวัดสมุทรปราการ ภายในบริเวณแนวเขตตามแผนที่ท้ายกฎกระทรวงนี้ เป็นบริเวณห้ามก่อสร้างอาคารชนิดและประเภทดังต่อไปนี้(ก) ภายในบริเวณที่๑ ห้ามบุคคลใดก่อสร้างอาคาร ดังต่อไปนี้(๑) ห้องแถวหรือตึกแถว(๒) ตลาดตามกฎหมายว่าด้วยการสาธารณสุข(๓) โรงมหรสพ(๔) โรงแรมตามกฎหมายว่าด้วยโรงแรม(๕) สถานบริการตามกฎหมายว่าด้วยสถานบริการ(๖) ฌาปนสถานตามกฎหมายว่าด้วยการควบคุมสุสานและฌาปนสถาน(๗) โรงซ่อมสร้าง หรือบริการยวดยานที่ขับเคลื่อนด้วยเครื่องยนต์ทุกชนิด(๘) สถานที่เลี้ยงสัตว์ทุกชนิดที่มีพื้นที่ทุกชั้นในหลังเดียวกันหรือหลายหลังรวมกันเกิน๒๐ ตารางเมตร(๙) อาคารที่มีความสูงเกิน๑๒ เมตร(๑๐) คลังสินค้าที่มีพื้นที่รวมกันทุกชั้นในหลังเดียวกันหรือหลายหลังรวมกันเกิน๒๐๐ ตารางเมตร(๑๑) อาคารที่มีพื้นที่รวมกันทุกชั้นในหลังเดียวกันหรือหลายหลังรวมกันเกิน๑,๐๐๐ ตารางเมตร(๑๒) โรงงานที่ใช้เครื่องจักรที่มีกำลังรวมกันตั้งแต่ห้าแรงม้าหรือเทียบเท่าขึ้นไปหรือใช้คนงานตั้งแต่เจ็ดคนขึ้นไปตามกฎหมายว่าด้วยโรงงาน(๑๓) สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๑๔) สถานที่บรรจุก๊าซสถานที่เก็บก๊าซ และห้องบรรจุก๊าซ ตามกฎหมายว่าด้วยการบรรจุก๊าซปิโตรเลียมเหลวแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๑๕) ป้ายหรือสิ่งที่สร้างขึ้นสำหรับติดหรือตั้งป้ายทุกชนิดเว้นแต่ป้ายบอกชื่อสถานที่ที่มีความสูงไม่เกิน ๑๒ เมตร จากระดับพื้นดิน(๑๖)อาคารพาณิชยกรรมประเภทค้าปลีกค้าส่งที่มีพื้นที่ตั้งแต่ ๓๐๐ ตารางเมตรขึ้นไป(ข) ภายในบริเวณที่๒ ห้ามบุคคลใดก่อสร้างอาคาร ดังต่อไปนี้(๑) อาคารตาม(ก) (๓) (๖)(๘) (๑๐) (๑๑) (๑๒)(๑๓) (๑๔) และ (๑๖)(๒) อาคารที่มีความสูงเกิน๑๘ เมตร(๓) ป้ายหรือสิ่งที่สร้างขึ้นสำหรับติดหรือตั้งป้ายทุกชนิดเว้นแต่ป้ายบอกชื่อสถานที่ที่มีความสูงไม่เกิน ๑๘ เมตร จากระดับพื้นดิน(ค) ภายในบริเวณที่๓ ห้ามบุคคลใดก่อสร้างอาคาร ดังต่อไปนี้(๑) อาคารตาม(ก) (๘) (๑๐)(๑๔) และ (๑๖)(๒) โรงงานที่ใช้เครื่องจักรที่มีกำลังรวมกันตั้งแต่ห้าแรงม้าหรือเทียบเท่าขึ้นไปหรือใช้คนงานตั้งแต่เจ็ดคนขึ้นไปตามกฎหมายว่าด้วยโรงงานเว้นแต่โรงงานที่ไม่ต้องห้ามตามกฎหมายว่าด้วยการผังเมือง(๓) อาคารที่มีความสูงเกิน๒๓ เมตรการวัดความสูงให้วัดจากระดับพื้นดินถึงส่วนที่สูงที่สุดของอาคารข้อ ๓ ภายในบริเวณพื้นที่ที่กำหนดตามข้อ ๒ ห้ามบุคคลใดดัดแปลงหรือเปลี่ยนการใช้อาคารใด ๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ ๔ กฎกระทรวงนี้ไม่ใช้บังคับแก่การก่อสร้างดัดแปลงหรือเปลี่ยนการใช้อาคารที่ตั้งอยู่ภายในพื้นที่ดินของนิคมอุตสาหกรรมอัญธานีตามผังแม่บทที่การนิคมอุตสาหกรรมแห่งประเทศไทยให้ความเห็นชอบ จำนวน ๘๐๐ ไร่และโครงการก่อสร้างสถานีบริการน้ำมันอากาศยานของบริษัทบริการเชื้อเพลิงการบินกรุงเทพ จำกัด (มหาชน) ในที่ดินจำนวน๖๓ ไร่ ๒ งาน ๒๐ ตารางวาข้อ ๕ อาคารที่มีอยู่แล้วในบริเวณพื้นที่ที่กำหนดตามข้อ๒ ก่อนหรือในวันที่กฎกระทรวงนี้ใช้บังคับ ให้ได้รับยกเว้นไม่ต้องปฏิบัติตามกฎกระทรวงนี้แต่ห้ามดัดแปลงหรือเปลี่ยนการใช้อาคารดังกล่าว ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ ๖ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคาร หรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่กฎกระทรวงนี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามกฎกระทรวงนี้ แต่จะขอเปลี่ยนแปลงการอนุญาตหรือการแจ้งให้เป็นการขัดต่อกฎกระทรวงนี้ไม่ได้ให้ไว้ณ วันที่ ๒๒ ธันวาคม พ.ศ. ๒๕๔๗โภคิน พลกุลรัฐมนตรีว่าการกระทรวงมหาดไทยแผนที่ท้ายกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่เขตลาดกระบังเขตประเวศ กรุงเทพมหานครและอำเภอบางพลี กิ่งอำเภอบางเสาธงอำเภอบางพลีจังหวัดสมุทรปราการพ.ศ.๒๕๔๗ [ดูข้อมูลจากภาพกฎหมาย]หมายเหตุ :- เหตุผลในการประกาศใช้กฎกระทรวงฉบับนี้คือ เนื่องจากได้มีประกาศกระทรวงมหาดไทย เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่เขตลาดกระบัง เขตประเวศ กรุงเทพมหานคร และอำเภอบางพลีกิ่งอำเภอบางเสาธง อำเภอบางพลี จังหวัดสมุทรปราการลงวันที่ ๑๗ ธันวาคม ๒๕๔๖ ซึ่งมีผลใช้บังคับตั้งแต่วันที่ ๒๖ ธันวาคม ๒๕๔๖เป็นต้นมา แต่มาตรา ๑๓ วรรคสอง แห่งพระราชบัญญัติควบคุมอาคาร พ.ศ.๒๕๒๒ บัญญัติว่าถ้าไม่มีการออกกฎกระทรวงหรือข้อบัญญัติท้องถิ่นภายในหนึ่งปีนับแต่วันที่ประกาศนั้นมีผลใช้บังคับให้ประกาศดังกล่าวเป็นอันยกเลิก และโดยที่สมควรห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในบริเวณดังกล่าวต่อไปเพื่อประโยชน์ในด้านการรักษาคุณภาพสิ่งแวดล้อม การสถาปัตยกรรมและการควบคุมความหนาแน่นของอาคาร จึงจำเป็นต้องออกกฎกระทรวงนี้ศุภชัย/พิมพ์๖ พฤษภาคม ๒๕๔๘สุนันทา/พุทธพัท/ตรวจ๓๑พฤษภาคม ๒๕๔๘A+B[๑] รก.๒๕๔๗/พ๘๐ก/๒๑/๒๔ ธันวาคม๒๕๔๗